
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2225 

10 Σεπτεμβρίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Λειτουργία Κέντρου Μελέτης και'Ερευνας της Ιστο¬ 
ρίας της Εκπαίδευσης και του Διδασκαλικού 
Επαγγέλματος στο Παιδαγωγικό Τμήμα Δημοτι¬ 
κής Εκπαίδευσης του Πανεπιστημίου Κρήτης. 1 

ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στην με αριθ. ΔΜΕΟ/οικ,/3253/ 
στ/0718/Φ.911 απόφαση των Υπουργών Υποδομών, 
Μεταφορών και Δικτύων, Περιβάλλοντος, Ενέρ¬ 
γειας και Κλιματικής Αλλαγής και Δημόσιας Τά¬ 
ξης και Προστασίας του Πολίτη (ΦΕΚ 2048/Β7 


22-8-2013). 2 

ΑΠΟΦΑΣΕΙ Σ 

Αριθ. 499 (1) 


Λειτουργία Κέντρου Μελέτης και'Ερευνας της Ιστορίας 
της Εκπαίδευσης και του Διδασκαλικού Επαγγέλμα¬ 
τος στο Παιδαγωγικό Τμήμα Δημοτικής Εκπαίδευσης 
του Πανεπιστημίου Κρήτης. 

Ο ΠΡΥΤΑΝΗΣ 

ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ 

Έχοντας υπόψη: 

1. Το Π.Δ. 296/1973 (ΦΕΚ 239/Α'/1973) το Ν.Δ. 114/1974 
(ΦΕΚ 310/Α/1974) το Ν.Δ. 87/1973 (ΦΕΚ 159/Α'/1973), το 
Ν. 259/1976 (ΦΕΚ 25/Α'/76) το Π.Δ. 103/1983 (ΦΕΚ 48/ 
Α715.4.1983). 

2. Τις διατάξεις του Ν. 4009/2011 (ΦΕΚ 195/Α'/6.9.2011), 
όπως τροποποιήθηκε και ισχύει με το Ν. 4076/2012 (ΦΕΚ 
159/Α710.8.2012) και το Ν. 4115/2013 (ΦΕΚ 24/Α'/30.1.2013). 

3. Τις διατάξεις της περίπτωσης γ της παραγράφου 
22 του άρθρου 80 της παραγράφου 2 του άρθρου 5 και 
της παραγράφου 1 του άρθρου 6 του Ν. 4009/2011 (ΦΕΚ 
Α' 195/6.9.2013), όπως ισχύουν. 

4. Το γεγονός ότι δεν έχουν εκδοθεί μέχρι σήμερα οι 
προβλεπόμενοι από τις διατάξεις των άρθρων 5 και 6 
του ν. 4009/2011 (ΦΕΚ Α' 195/6-9-2011) Οργανισμός και 
Εσωτερικός Κανονισμός. 


5. Την υπ’ αριθ. 290/7-7-2011 απόφαση της Συγκλήτου 
του Πανεπιστημίου Κρήτης. 

6. Την υπ’ αριθμόν Φ. 120.61/19/Β2/64578/20.7.2011 
Υπουργική Απόφαση περί εκλογής του καθηγητή Ευριπί¬ 
δη Γ. Στεφάνου ως Πρύτανη του Πανεπιστημίου Κρήτης 
με θητεία τεσσάρων (4) ετών από 1.9.2011 έως 31.8.2015 
(ΦΕΚ 241/29.7.2011, τεύχος Υ.Ο.Δ.Δ.). 

7. Το υπ’ αριθ. 498/31-07-2013 έγγραφο του Προέδρου 
του Παιδαγωγικού Τμήματος Δημοτικής Εκπαίδευσης 
του Πανεπιστημίου Κρήτης, σχετικά με τη λειτουργία 
Κέντρου Μελέτης και Έρευνας της Ιστορίας της Εκπαί¬ 
δευσης και του Διδασκαλικού Επαγγέλματος. 

8. Τις διατάξεις του άρθρου 4 του ν. 3861/2010 (ΦΕΚ 
Α' 112/2010), καθώς και την κατ’ εξουσιοδότηση αυτού 
εκδοθείσα υπ’ αριθ. ΥΠΟΙΚ Δ6 1127865/ΕΞ2010/30-09- 
2010 απόφαση. 

9. Το γεγονός ότι από την εφαρμογή της παρούσας 
δεν προκαλείται επιβάρυνση του εκτελούμενου προϋ¬ 
πολογισμού της Σχολής Επιστημών Αγωγής, αποφα¬ 
σίζουμε: 

Εγκρίνουμε τη λειτουργία στο Παιδαγωγικό Τμήμα 
Δημοτικής Εκπαίδευσης της Σχολής Επιστημών Αγω¬ 
γής του Πανεπιστημίου Κρήτης, Κέντρου Μελέτης και 
Έρευνας της Ιστορίας της Εκπαίδευσης και του Διδα¬ 
σκαλικού Επαγγέλματος (ΚΕ.Μ.Ε.Ι.Ε.Δ.Ε.). 

Για την εύρυθμη και αποτελεσματική λειτουργία του 
Κέντρου ορίζονται τα εξής: 

[α] Δραστηριότητα: 

Η δραστηριότητα του ΚΕ.Μ.Ε.Ι.Ε.Δ.Ε συνίσταταί: 

[1] Στην κάλυψη, σε προπτυχιακό και μεταπτυχιακό 
επίπεδο, των διδακτικών και ερευνητικών αναγκών του 
Παιδαγωγικού Τμήματος Δημοτικής Εκπαίδευσης στο 
οποίο ανήκει το ΚΕ.Μ.Ε.Ι.Ε.Δ.Ε. καθώς και των άλλων 
Τμημάτων του Πανεπιστημίου Κρήτης, στα αντικείμενα 
με τα οποία ασχολείται. 

[2] Στη διεξαγωγή βασικής και εφαρμοσμένης έρευνας 
στο πεδίο της ιστορίας της εκπαίδευσης, της ιστορικής 
εκπαίδευσης και του διδασκαλικού επαγγέλματος. 

[3] Στη συγκέντρωση, διάσωση, ταξινόμηση, ψηφιοποί- 
ηση και μελέτη του εκπαιδευτικού υλικού που αφορά 
την ιστορία της εκπαίδευσης, καθώς και την κατάρτιση 
των εκπαιδευτικών από τον 19ο αιώνα μέχρι σήμερα 
στην Ελλάδα και αλλού. 

[4] Στην συντήρηση του υλικού αυτού και την έκθεση 
αντικειμένων, εποπτικών μέσων και διδακτικών βιβλίων 

που μπορούν να αναπλάσουν, τηρούμενων των αναλο¬ 
γιών, την ιστορία της εκπαίδευσης και την εξέλιξη της 
εκπαίδευσης του δασκάλου και της δασκάλας. 

[5] Στην επιστημονική έκδοση μέρους του δυσεύρετου 
σήμερα εκπαιδευτικού υλικού για ερευνητικούς σκοπούς. 

[6] Στην απόκτηση ιστορικής αυτοσυνειδησίας και την 
καλλιέργεια πνεύματος ιστορικής έρευνας και δημιουρ¬ 
γικής αξιοποίησης του εκπαιδευτικού μας παρελθόντος 
με την ανάπτυξη και προώθηση καλών πρακτικών στο 
χώρο της εκπαίδευσης για την ανάδειξη και αναζωογό¬ 
νηση τόσο της εκπαιδευτικής διαδικασίας όσο και του 
ιστορικού ρόλου του σύγχρονου εκπαιδευτικού. 

[7] Στην ευαισθητοποίηση των φοιτητών και φοιτη¬ 
τριών (προπτυχιακών και μεταπτυχιακών) αλλά και των 
ενεργεία εκπαιδευτικών και των μαθητών και μαθητριών 
τους για την απόκτηση στάσεων σχολικού πολιτισμού. 

[8] Στην προώθηση του σεβασμού των σύγχρονων 
κανόνων της σχολικής ζωής, καθώς και το σεβασμό 
της σχολικής πολιτιστικής κληρονομιάς και περιουσίας 
αλλά και του σχολικού περιβάλλοντος, και παράλληλα 
στην ανάπτυξη θετικών στάσεων για την καθημερινή 
μέριμνα αναβάθμισής τους. 

[9] Στην πρόσβαση από κάθε ενδιαφερόμενο/η ερευνη¬ 
τή /τρία, φοιτητή /τρία και μελετητή /τρία του αρχειακού 
και σύγχρονου εκπαιδευτικού υλικού κάθε μορφής. 

[10] Στη διασύνδεση της τοπικής κοινωνίας με το Πα¬ 
νεπιστήμιο με τη διοργάνωση εκδηλώσεων και συνε¬ 
δρίων, συναφών πάντα με το αντικείμενο του Κέντρου. 

[11] Στην κατάρτιση και υλοποίηση εκπαιδευτικών προ¬ 
γραμμάτων σε συνεργασία με επιστημονικούς αλλά και 
άλλους κοινωνικούς φορείς ελληνικούς και διεθνείς. 

[12] Στην παροχή υπηρεσιών σε ιδιώτες, και κάθε νο¬ 
μικής μορφής οργανισμούς ή νομικά πρόσωπα σύμφωνα 
με τις κείμενες διατάξεις 

[β] Τρόπος υλοποίησης των στόχων του ΚΕ.Μ.Ε.Ι.Ε.Δ.Ε. 

Οι παραπάνω στόχοι του Κέντρου υλοποιούνται μέσω 
των παρακάτω δράσεων: 

[1] Με την αποτύπωση και ανάπλαση του εκπαιδευτι¬ 
κού παρελθόντος και της ιστορίας του εκπαιδευτικού 
επαγγέλματος, τη συσχέτισή του με το σημερινό, τη 
σύνδεση και επικοινωνία παλαιότερων εκπαιδευτικών 
με τους νεότερους. 

[2] Με τη δημιουργία και αξιοποίηση έντυπου, φωτο¬ 
γραφικού, ηχητικού ή άλλου ηλεκτρονικού υλικού ιδι¬ 
αίτερης αξίας που συνδέεται τόσο με την ιστορία της 
εκπαίδευσης όσο και ειδικότερα με το επάγγελμα του 
εκπαιδευτικού. 

[3] Με την ιστορική εκπαίδευση - διδασκαλία των μελ¬ 
λοντικών εκπαιδευτικών (φοιτητών, φοιτητριών, μετα¬ 
πτυχιακών και υποψηφίων διδακτόρων, ερευνητών) και 
κάθε εκπαιδευόμενου (μαθητών, μαθητριών, γονέων, 
κ.λπ.) σε θέματα εκπαιδευτικής κληρονομιάς και μύησή 
τους στην ιστορία του διδασκαλικού επαγγέλματος, 
ώστε να αποκτήσουν ενεργότερο ρόλο και να συνειδη¬ 
τοποιήσουν ακόμα περισσότερο το παιδαγωγικό χρέος 
τους. 

[4] Με την κατάρτιση των αποφοίτων του Παιδαγωγι¬ 
κού Τμήματος Δημοτικής Εκπαίδευσης αλλά και γενικό¬ 
τερα άλλων Τμημάτων του Πανεπιστημίου Κρήτης που 
στο πρόγραμμά τους περιλαμβάνουν την εκπαιδευτική 
ιστορία και την ιστορική εκπαίδευση σε θέματα μελέτης 
και έρευνας αρχειακού εκπαιδευτικού υλικού. 


[5] Με την ενίσχυση και ανάδειξη καινοτόμων εκπαι¬ 
δευτικών δράσεων. 

[6] Με τη σύνδεση του Κέντρου Μελέτης και'Ερευνας 
της Ιστορίας της Εκπαίδευσης και του Διδασκαλικού 
Επαγγέλματος (ΚΕ.Μ.Ε.Ι.Ε.Δ.Ε.) με τα σχολεία της Κρή¬ 
της όσο και με σχολικές μονάδες ή εκπαιδευτικά κέντρα 
στο εξωτερικό, σε μια προσπάθεια υποστήριξης της 
εκπαιδευτικής δραστηριότητας ιδιαίτερα στους τομείς 
της ιστορίας της εκπαίδευσης, της ιστορικής εκπαίδευ¬ 
σης και της εξέλιξης του διδασκαλικού επαγγέλματος 
γενικότερα. 

[7] Με την υποστήριξη μορφωτικών και επιμορφωτικών 
προγραμμάτων σε συνεργασία και με άλλα Πανεπιστή¬ 
μια και αντίστοιχα ερευνητικά κέντρα της ιστορίας της 
εκπαίδευσης ανά τη χώρα και την αλλοδαπή, πνευματι¬ 
κά ιδρύματα και συναρμόδιους ελληνικούς και διεθνείς 
οργανισμούς. 

[γ] Δραστηριότητες: Στο πλαίσιο του Κέντρου ανα¬ 
πτύσσονται μεταξύ άλλων και οι επόμενες δραστηρι¬ 
ότητες: 

[1] Η σύσταση Διαρκούς/ ΔιαδραστικήςΈκθεσης παλαι¬ 
ού Σχολικού Υλικού (Δ.Ε.Σ.Μ.Υ), με σκοπό την επισκεψιμό- 
τητά της και την υλοποίηση διαδραστικών εφαρμογών 
με το εκθεσιακό υλικό της από φοιτητές, ερευνητές, 
μαθητές και κάθε ενδιαφερόμενο. 

[2] Η ανάπτυξη προγραμμάτων σε συνεργασία με 
ερευνητές, παιδαγωγούς και εκπαιδευτικούς της πρω¬ 
τοβάθμιας και δευτεροβάθμιας εκπαίδευσης. 

[3] Η εκπόνηση μελετών του αρχειακού υλικού του 
παλαιού Διδασκαλείου Κρήτης και της πρώην Παιδα¬ 
γωγικής Ακαδημίας Ηρακλείου. 

[4] Η ηλεκτρονική καταγραφή του έντυπου υλικού (βι¬ 
βλίων, περιοδικών, εγκυκλοπαιδειών, λεξικών, κ.ά.) της 
ιστορικής Βιβλιοθήκης του παλαιού Διδασκαλείου και 
της Παιδαγωγικής Ακαδημίας που ήταν σε χρήση των 
καθηγητών και των σπουδαστών των εκπαιδευτικών 
αυτών μονάδων (Α.Β.ΑΚ.Η.), μέσω του συστήματος Αυ¬ 
τοματισμού Βιβλιοθηκών του Εθνικού Κέντρου Τεκμηρί¬ 
ωσης (ΑΒΕΚΤ) για την υποστήριξη χρηστών (φοιτητών, 
ερευνητών, μαθητών και επισκεπτών), ώστε να είναι 
αναζητήσιμο μέσω ηλεκτρονικού καταλόγου της θεμα¬ 
τικής αυτής Βιβλιοθήκης. 

[5] Η διοργάνωση επιστημονικών συναντήσεων (ημε¬ 
ρίδων, συνεδρίων ή συμποσίων) που αφορούν τόσο την 
ιστορία και το μέλλον της εκπαίδευσης όσο και την 
ιστορία και το μέλλον του επαγγέλματος του/της εκ¬ 
παιδευτικού. 

[6] Η συγκρότηση επιστημονικών ομάδων με φοιτητές, 
εκπαιδευτικούς και ερευνητές για την ιστορική εκπαι¬ 
δευτική έρευνα τόσο στα σχολεία της Κρήτης όσο και 
στην υπόλοιπη Ελλάδα για την καταγραφή, διάσωση 
και διαφύλαξη σχετικού ιστορικού εκπαιδευτικού υλικού. 

[7] Οι οργανωμένες σχετικές με την δράση του Κέ¬ 
ντρου πρωτοβουλίες ερευνητών, φοιτητών, φοιτητριών, 
ενεργεία εκπαιδευτικών και μαθητών, μαθητριών και η 
προβολή και προώθησή τους σε άλλα πανεπιστημιακά 
τμήματα, αντίστοιχα ινστιτούτα, κέντρα, αρχεία εκπαί¬ 
δευσης κ.λπ., ή σχολεία εντός και εκτός Ελλάδας. 

[8] Η υλοποίηση καινοτόμων εκπαιδευτικών προγραμ¬ 
μάτων που αφορούν πρόσωπα, γεγονότα, δράσεις και 
εκπαιδευτικά συστήματα στο πλαίσιο της ιστορικο-συ- 

γκριτικής προσέγγισης και διερεύνησης της εκπαίδευ¬ 
σης τόσο στην Ελλάδα όσο και στο διεθνή χώρο. 

[9] Η έκδοση εντύπων, βιβλίων, ηλεκτρονικού υλικού, 
λευκωμάτων που αφορούν την ιστορία της εκπαίδευσης 
και την ιστορία του διδασκαλικού επαγγέλματος. 

[10] Η αναζήτηση και πειραματική παρουσίαση εφαρ¬ 
μογής ιστορικών και συγκριτικών μεθόδων και εποπτι¬ 
κών μέσων διδασκαλίας σε σχέση με το προπτυχιακό 
και μεταπτυχιακό πρόγραμμα σπουδών του Παιδαγω¬ 
γικού Τμήματος Δημοτικής Εκπαίδευσης ή άλλων συ¬ 
ναφών Τμημάτων του Πανεπιστημίου Κρήτης. 

[11] Οι εκδηλώσεις τιμής σε καθηγητές, ερευνητές και 
εκπαιδευτικούς με αξιόλογο επιστημονικό ή εκπαιδευ¬ 
τικό και παιδαγωγικό έργο αξιολογούμενο στο πλαίσιο 
της ιστορίας της εκπαίδευσης. 

[δ] Προσωπικό: 

[1] Το Κέντρο στελεχώνεται από μέλη του Διδακτι¬ 
κού Ερευνητικού Προσωπικού (Δ.Ε.Π.) του Παιδαγωγικού 
Τμήματος Δημοτικής Εκπαίδευσης του Πανεπιστημίου 
Κρήτης, που η ειδικότητά τους εμπίπτει στα διδακτικά 
και ερευνητικά αντικείμενα του Κέντρου όπως αυτά 
αναφέρονται στην παρούσα απόφαση, από μέλη του 
Ειδικού Τεχνικού Εργαστηριακού Προσωπικού (Ε.Τ.Ε.Π.), 
καθώς και από μέλη του λοιπού επιστημονικού προσωπι¬ 
κού και του διοικητικού προσωπικού που τοποθετούνται 
στο Κέντρο σύμφωνα με τις ισχύουσες διατάξεις, 

[2] Το Κέντρο διευθύνεται από μέλος του Διδακτικού 
Ερευνητικού Προσωπικού (Δ.Ε.Π.) του Παιδαγωγικού 
Τμήματος Δημοτικής Εκπαίδευσης του Πανεπιστημίου 
Κρήτης που ορίζεται με απόφαση της Γενικής Συνέλευ¬ 
σης του Τμήματος, 

[3] Ο διευθυντής ασκεί τις αρμοδιότητες σύμφωνα 
με την απόφαση της Γενικής Συνέλευσης μεταξύ των 
οποίων περιλαμβάνονται ο συντονισμός του διδακτικού 
(προπτυχιακού - μεταπτυχιακού) και ερευνητικού έρ¬ 
γου του Κέντρου, η κατάρτιση και υποβολή στη Γ ενική 
Συνέλευση του Τμήματος του ετήσιου προγράμματος 
λειτουργίας του Κέντρου και η μέριμνα για την τήρηση 
του, η μέριμνα για τη στελέχωση και την κατανομή των 
χώρων του Κέντρου, η εισήγηση στη Γ ενική Συνέλευση 
του Τμήματος για το ορισμό των υπευθύνων για τα ανα¬ 
λώσιμα υλικά και τον κινητό εξοπλισμό και η υπογραφή 
κάθε εγγράφου που διακινεί το Κέντρο. 

[ε] Εγκατάσταση - Λειτουργία 

[1] Το Κέντρο λειτουργεί κατά τις εργάσιμες ημέρες 
και ώρες, σύμφωνα με τον κανονισμό του Πανεπιστημίου 
Κρήτης και σε χώρους που παραχωρούνται σ’ αυτό (από 
το Πανεπιστήμιο Κρήτης ή από άλλα Νομικά Πρόσωπα 
και Οργανισμούς) για την εγκατάσταση των οργάνων 
και του λοιπού τεχνικού εξοπλισμού που είναι αναγκαίος 
για τη διενέργεια των ασκήσεων και των ερευνητικών 
προγραμμάτων. Στους χώρους εγκατάστασης τοποθε¬ 
τείται πινακίδα με τον τίτλο του Κέντρου. 

[2] Ο διευθυντής ενημερώνεται πριν από τη διεξαγωγή 
κάθε εργασίας που γίνεται στο Κέντρο στο πλαίσιο 
ερευνητικού προγράμματος ή άλλου έργου που έχει 
αποφασισθεί και καθορίζει την προτεραιότητα στη χρη¬ 
σιμοποίηση οργάνων και χώρων, σε περίπτωση που δεν 
υπάρχει σχετική απόφαση. 


[3] Ο διευθυντής έχει την ευθύνη για την εν γένει 
λειτουργία του Κέντρου, τη χρησιμοποίηση οργάνων 
και υλικών που ανήκουν σ’ αυτό, την παραμονή των ερ¬ 
γαζομένων (προσωπικού, φοιτητών, επισκεπτών), στους 
χώρους, καθώς και στην προστασία των οργάνων και 
εγκαταστάσεων του Κέντρου από τυχόν βλάβες. 

[4] Η χρησιμοποίηση ειδικών οργάνων του Κέντρου 
επιτρέπεται μόνο στο προσωπικό του ή άλλους ερευ¬ 
νητές, οι οποίοι έχουν ειδική επί των οργάνων αυτών 
εκπαίδευση και εξουσιοδότηση από το διευθυντή αυτού. 
Κινητά όργανα και σκεύη, τα οποία παραδίδονται για τη 
διεξαγωγή εργασιών, επιστρέφονται, μετά τη χρησιμο¬ 
ποίησή τους, στην κατάσταση που είχαν παραδοθεί [5] 
Στην περίπτωση που είναι δυνατή κατά τις ισχύουσες 
διατάξεις η πρόσληψη επιστημόνων σε τομείς των διδα¬ 
κτικών και ερευνητικών δραστηριοτήτων του Κέντρου, 
η πρόσληψη διενεργείται κατόπιν εισηγήσεως του διευ¬ 
θυντή του Κέντρου στα αρμόδια όργανα του τμήματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, 8 Αυγούστου 2013 

Ο Κοσμήτορας της Σχολής 
ΑΝΤΩΝΗΣ ΧΟΥΡΔΑΚΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 2 ) 

Στην με αριθ. ΔΜΕΟ/οικ./3253/στ/0718/Φ.911 απόφαση 
των Υπουργών Υποδομών, Μεταφορών και Δικτύων, 
Περιβάλλοντος, Ενέργειας και Κλιματικής Αλλαγής, 
Δημόσιας Τάξης και Προστασίας του Πολίτη, που δη- 
μοσιεύθηκε στο ΦΕΚ 2048/Β'/22-8-2013, γίνονται οι εξής 
διορθώσεις: 

Στη σελίδα 28844, στην α' στήλη, στην παράγραφο 4: 

Από το εσφαλμένο: 

«...4. Τα αυτοκίνητα που αναφέρονται στις περιπτώσεις 
(ια, ιβ, ιγ, ιδ, ιε, ιστ, ιζ, ιη, ιθ, κ, κα, κβ, κγ, κε, κστ, κζ, κη, 
κθ, λ, λα και λβ),...», 

στο ορθό: 

«4. Τα αυτοκίνητα που αναφέρονται στις περιπτώσεις 
(ια, ιβ, ιγ, ιδ, ιε, ιστ, ιζ, ιη, ιθ, κ, κα, κβ, κγ, κδ, κστ, κζ, κη, 
κθ, λ, λα και λβ),...». 

Στη σελίδα 28844, στην β' στήλη, στον 5 στίχο εκ 
των άνω: 

Από το εσφαλμένο: 

«...Ειδικά για τη χορήγηση των αδειών κυκλοφορίας 
στο δακτύλιο της περίπτωσης (ι) συνεκτιμώνται οι πραγ¬ 
ματικές ανάγκες, η ελάχιστη κυκλοφορία του εντύπου 
κ.λπ.», 

στο ορθό: 

«....Ειδικά για τη χορήγηση των αδειών κυκλοφορί¬ 
ας στο δακτύλιο της περίπτωσης (ια) συνεκτιμώνται 
οι πραγματικές ανάγκες, η ελάχιστη κυκλοφορία του 
εντύπου κ.λπ.», 

(Από το Υπουργείο Υποδομών, 
Μεταφορών και Δικτύων) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοοή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΧ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 6 

- 

Ε.Β.Ι. 

100 € 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 6 

40 6 

15 6 

Β' 

300 6 

80 6 

30 6 

Γ' 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 6 

30 6 

- 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 6 ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήϋρ://νννννν.β1.9Γ - β-πιαΜ: ννβόπΐ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* 02022251009130004 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 










































































